Ügygazda a Központban: KTDF

|  |  |
| --- | --- |
| **MAGYAR NAGYKÖVETSÉG, BÉCS**  **TéT szakdiplomata éves beszámoló**  **2023. szeptember – 2024. június** | |
| **Készítette:** | Jávori Balázs TéT szakdiplomata |
| **Beszámoló véglegesítésének időpontja** | 2024. június 17. |
| 1. **Vezetői összefoglaló** | |
| Az osztrák–magyar kapcsolatrendszer KFI dimenziójának megerősítése céljából a Kormány 1662/2019. (XI. 21.) Korm. határozatában döntött tudományos és technológiai szakdiplomata álláshely létesítéséről Bécsben, a szakdiplomata 2023. szeptember 1-től van az állomáshelyen. (A korábbi szakdiplomata 2020 márciusától, 2023 februárjáig töltötte be posztját). A beszámolási időszakban a TéT tevekénység fő fókuszában a megfelelő szintű kapcsolati háló strukturált kiépítése volt a releváns kormányzati intézményekkel, az egyetemi szférával, a kutatóintézetekkel, a klaszterekkel, a szakmai szervezetekkel, valamint a folyamatos kapcsolatépítés a jelentősebb K+F tevékenységet folytató cégekkel. A partnerekkel való személyes találkozók alkalmával törekedtünk – lehetőség szerint – a nagyköveti szintű találkozók megszervezésére. Ennek köszönhetően, a magyar és az osztrák tudományos közösségek közötti kapcsolatok erősítése, továbbá a magyar kutatási infrastruktúra, valamit az innovatív cégek népszerűsítésére irányuló tevékenység kiemelkedően sikeresnek bizonyult, több innovatív kezdeményezés révén új típusú programokat valósítottunk meg.  Az osztrák kutatás-fejlesztés nemzetközi összekapcsolása régóta sikeresen működik. Ahhoz, hogy az élvonalban maradhassanak, a K+F érdekeltek számára elengedhetetlen a jó nemzetközi hálózatépítés. Ausztria olyan keretfeltételeket és platformok kialakítására törekszik, amelyek lehetővé teszik az partnerországokkal való sikeres együttműködést. A sikeres hálózatépítés és együttműködés kialakítása érdekében törekednek az új struktúrák alkalmazására.  A növekvő kihívások idején az osztrák gazdaság megfelelő átalakulásának felgyorsításában, döntő szerepet játszanak a kutatás-fejlesztési támogatások, valamint a célzott beruházások. Minden ágazatban kulcsfontosságú a megújuló energiákon és a digitalizáción alapuló fenntartható gazdaságra való áttérés, ez garantálja Ausztria versenyképességének megőrzését, a kiemelt technológiai ágazatokban elfoglalt pozíciók további erősítését, illetve a stratégiai függőségek csökkentését. Az innovatív vállalatok kulcsszerepet játszanak ebben, mivel ezen vállalatok nemcsak sikeresebbek és hosszú távon ellenállóbbak, de egyúttal növelik Ausztria, mint befektetési helyszín vonzerejét is.  A kutatás-fejlesztési kapcsolatok kulcsfontosságúak a magyar-osztrák relációban. Mindkét országban jelentős KFI tevékenységek folynak számos területen, például az informatika, a mobilitás, az egészségügy, az űrtechnológia, a műszaki fejlesztések és az energetika terén. Az egyetemek és a kutatóintézetek gyakran együttműködnek a fejlesztési projektekben, továbbá számos vállalat is részt vesz a közös kutatási programokban. A felsőoktatási és kutatóintézetek közötti K+F+I együttműködésekben gyakoriak a szakmai alapon történő együttműködések.  Hazánk térségi szerepe akkor érvényesül, ha fejlesztjük nemzetközi kkv kapcsolatainkat is, e tekintetben Ausztria kiemelt szerepet játszik. Ennek érdekében meg kell kkv szinten is találni, hol vagyunk leginkább versenyképesek, milyen területeken lehetünk érdekesek Ausztria számára. Horizontok lehetnek, az önvezetés, az intelligens közlekedés, valamint az okos szállítás mellett, a mesterséges intelligencia hatékony és ellenőrzött ipari alkalmazásai és az űripari együttműködések.  Ennek megfelelően, a beszámolási időszakban, elsősorban a mesterséges intelligencia, az űrtechnológia, az autonóm járművek és a dróntechnológia területei voltak a TéT tevékenység fő fókuszterületei. Célunk, hogy gyümölcsöző együttműködés alakuljon ki az hazai és az osztrák innovációs ökoszisztéma szereplői között. Ezért törekedtünk, hogy a hazai ökoszisztéma szereplői az osztrák partnerek számára is láthatóvá váljanak. A magyar-osztrák K+F együttműködések erősítésének fontos terepe, illetve eszköze a határmenti ZalaZONE ökoszisztéma, ennek megfelelően a nagykövetség kiemelt fókusszal kezeli.  A KFI együttműködés kereteinek megerősítése és bővítése, valamint az intézményes kapcsolatok dinamizálása és továbbfejlesztése mellett, folyamatos hangsúlyt fektettünk a magyar tudományosság, a kutatási infrastruktúra, illetve az innovatív cégek népszerűsítésére is. Rendszeresen készítettünk szakmai elemzéseket az osztrák relációt érintő K+F tevékenységgel, az innovációval, a startup ökoszisztémával, valamint a felsőoktatással kapcsolatban, amelyek a döntéshozók munkáját stratégiai kérdések mentén is segíthetik.  Nagykövetségünk a következő év tudománydiplomáciai tevékenységét, a beszámolási időszak tapasztalatai, a partnerektől kapott visszajelzések, valamint az osztrák K+F szektor sajátosságai alapján, illetve a Neumann János tervben meghatározott prioritásokat és a HUN-REN Magyar Kutatási Hálózat célkitűzéseit figyelembe véve folytatja. | |
| 1. **A fogadó ország (TéT szakdiplomata felelősségi területe) KFI helyzete, prioritások, intézményrendszer** | |
| **K+F stratégia:** 2030-ig szóló osztrák KFI-stratégia célja, hogy Ausztria 2030-ra a vezető kutatási, technológiai és innovációs országgá váljon.Az [Austrian RTI Strategy-2030](https://era.gv.at/policies/austrian-rti-strategy-2030/) alapján kidolgozták az osztrák kutatási infrastruktúra 2030 cselekvési tervet, amely az alapkutatás-központú és az alkalmazásorientált kutatási infrastruktúrákkal kapcsolatos kihívásokkal foglalkozik. A KTI-stratégia 2030 jelentős mértékben az „[OECD Innovation Policy Austria2018-9](https://www.oecd.org/publications/oecd-reviews-of-innovation-policy-austria-2018-9789264309470-en.htm)” című részletes elemzésen alapul, az Európai Bizottság  [Smart Specialisation Platform](https://s3platform.jrc.ec.europa.eu/) koncepcióját szintén referenciakeretként használták a kidolgozáshoz. A cselekvési terv a nemzeti kutatási infrastruktúra bővítésére és az európai és nemzetközi nagyszabású kutatási infrastruktúrákban való részvételre összpontosít 2030-ig.A „K+F+I Stratégia-2030” hároméves paktumokon keresztül valósul meg. A 2021-2023-as időszakra vonatkozó első KFI-paktum után a szövetségi 2022 decemberében elfogadta a 2024-2026 közötti időszakra vonatkozó második paktumot. A kitűzött célok elérése érdekében a szövetségi kormány 5 048,673 millió eurós költségvetést biztosít a 2024-2026 közötti időszakra. A növekvő kihívások idején az osztrák gazdaság megfelelő átalakulásának felgyorsításában, döntő szerepet játszanak a kutatás-fejlesztési támogatások, valamint a célzott beruházások. Minden ágazatban kulcsfontosságú a megújuló energiákon és a digitalizáción alapuló fenntartható gazdaságra való áttérés. Ez garantálja Ausztria versenyképességének megőrzését, a kiemelt technológiai ágazatokban elfoglalt pozíciók további erősítését, valamint a stratégiai függőségek csökkentését. Az innovatív vállalatok kulcsszerepet játszanak ebben, mivel ezen vállaltok nemcsak sikeresebbek és hosszú távon ellenállóbbak, de egyúttal növelik Ausztria, mint befektetési helyszín vonzerejét is.  **Prioritások:**   * A gazdaság fenntartható átalakításának felgyorsítása * A tudományba és a demokráciába vetett bizalom növelése * A kiválóság ösztönzése a kutatásban * A fiatal tehetségek támogatása * Az éghajlati célok elérését célzó kutatás felgyorsítása * A tudomány és az üzleti élet közötti együttműködés kiterjesztése * A technológiai szuverenitás és a nyitottság ösztönzése.   **Az osztrák kutatás-fejlesztés finanszírozás aktuális helyzete:** Az osztrák statisztikai hivatal 2024 áprilisában közzétett globális becslése szerint a K+F-kiadások 2024-ben 16,64 milliárd eurót tesznek ki, míg a GDP 2024-ben 498,97 milliárd euróra becsülhető. A K+F-kiadások GDP-hez viszonyított aránya, a kutatási arány 3,34% lesz. Ehhez képest az előző évben a kutatási arány 3,26% volt, ami 15,58 milliárd eurós teljes K+F-kiadásnak felelt meg. A kutatási arány 2024-ben tehát új rekordszintet fog elérni, és a növekedéshez különösen a vállalati szektor fog hozzájárulni. A vállalati szektorból származó finanszírozás GDP-arányos aránya a 2023-as 1,40%-ról (6,69 milliárd euró) 1,49%-ra (7,42 milliárd euró) nő, ami százalékpontokban kifejezve még az általános kutatási aránynál is magasabb. Ugyanakkor a kutatási prémium - a vállalati K+F-kiadások 14%-os adójóváírása - GDP-n belüli aránya 0,27%-ról (1,28 milliárd euró) 0,20%-ra (1,0 milliárd euró) csökken; a „külföld” kategória, amely főként a külföldi vállalatok (valamint az EU és a nemzetközi szervezetek) finanszírozását foglalja magában, stagnálni fog. A vállalati szektor részesedése, amely definíció szerint csak a hazai vállalatokat foglalja magában, a becslések szerint 2024-ben eléri a K+F-finanszírozás 1,49%-át, ami 2021 óta (amikor 1,51% volt) a legmagasabb szint. A szövetségi kormányzat általi finanszírozás 0,93%-kal éri el a GDP-hez viszonyított legmagasabb arányát 2005 óta. 2024-ben a szövetségi kormányzat az előző évhez képest 0,05 százalékponttal növeli a K+F-kiadások GDP-hez viszonyított arányát; a GDP-hez viszonyított arány így 5,68%-kal, azaz a 2023-as 0,88%-ról 2024-re 0,93%-ra emelkedik.  A mellékelt (2-1.) ábra a 2014 óta bekövetkezett fejlődést mutatja be, illetve áttekintést nyújt az egyes finanszírozási kategóriákról. Jól látható a kutatási arány növekedése, amely szintén 2023-ban érte el eddigi legmagasabb értékét, 3,26%-ot. Ez valamivel magasabb, mint a korábbi legmagasabb érték 2021-ben, amely szintén 3,26% volt (kerekítve). Ausztria tehát nemcsak azon országok közé tartozik, amelyek 2014 óta folyamatosan túlteljesítették a legalább 3%-os kutatásintenzitásra vonatkozó uniós célt, hanem - amint az ábrán is látható - a válság sújtotta 2020-as években is folyamatosan magasabb kutatási intenzitással rendelkezett, mint a 2010-es években. A sávok a K+F nominális finanszírozását mutatják, hat kategóriában elosztva.  A következő (2-2.) ábra a finanszírozás relatív alakulását mutatja be az egyes ágazatokhoz viszonyítva a 2014-es bázisév százalékában. Látható, hogy az állami szektorból származó finanszírozás a teljes megfigyelési időszak alatt magasabb, mint a vállalati szektorból származó finanszírozás. (Az, hogy a számok általában a páros években magasabbak, mint a páratlan években, annak köszönhető, hogy a K+F felmérésre a páratlan években kerül sor). A páros években a szövetségi államok finanszírozási számait a tartományi költségvetésekből veszik, ami strukturális mennyiségi különbséget eredményez, ami a felmérés mérete miatt a kutatásintenzitásban is tükröződik. Ez azonban csak a 2020-as válságév óta van így; 2019-ig a vállalati szektorból és külföldről származó finanszírozás különösen gyorsan nőtt.  A 2-3. ábra 2014-től kezdődően minden egyes évre vonatkozóan mutatja a vonatkozó finanszírozási arányokat, a kutatási prémiumot a 2-2. ábrával ellentétben külön-külön ábrázolva. A vállalati szektor részesedése minden évben a legmagasabb, bár ez változó. 2020-ban visszaesés tapasztalható, azóta a vállalati szektor részesedése ismét emelkedik, de 2023-ban és 2024-ben a 2010-es évek szintje alatt van. A túlnyomórészt külföldi cégekből álló vállalatok aránya 15,5%-kal 2024-ben szintén alacsonyabb, mint a 2010-es években.  **Az osztrák K+F finanszírozás nemzetközi összehasonlításban**: Ausztria a korábbi évekhez hasonlóan magas kutatási arányt tudott felmutatni, fejlődési dinamikája a kutatás-fejlesztés területén Európában a legerősebbek közé tartozik. Nemzetközi összehasonlításban, Svédországgal, Belgiummal és Németországgal együtt, Ausztria egyike annak a négy országnak, amely teljesíti a 3%-os kutatásintenzitásra vonatkozó európai célt. A 2-12. ábra Ausztria és a kiválasztott uniós tagállamok kutatási intenzitásának időbeli alakulását mutatja be a 2013-2022 közötti időszakra vonatkozóan.  Az EU-n kívüli országokhoz képest: az osztrák értéket valamivel meghaladja Japán 3,29 százalékkal, és messze megelőzi Izrael 5,6 százalékos K+F-aránnyal és Dél-Korea 4,9 százalékos K+F-aránnyal. Az USA 3,5 százalékon áll.  **A K+F tevékenységek szektorális jellemzői:** A kutatás elsősorban a kis- és középvállalkozásokban folyik, illetve néhány nagyvállalatnál, melyek közül a nemzetközi vállalatok – ausztriai székhelyükkel – jelentős mértékben járulnak hozzá az osztrák K+F tevékenységhez. A kutatási tevékenységek mintegy egyharmada a felsőoktatási szektorban valósul meg. A különböző nem egyetemi kutatóintézetek is fontos szerepet játszanak, az Osztrák Technológiai Intézettől (AIT), a legnagyobb nem egyetemi kutatócsoporttól kezdve az Osztrák Tudományos Akadémiáig (ÖAW), amely az egyetemeken kívüli legnagyobb alapkutatási intézmény.  **A Kutatási Finanszírozási törvényben meghatározott legfontosabb kutatási intézetek:**   * Austrian Institute of Technology ([AIT)](https://www.ait.ac.at/blog/?gad_source=1&gclid=Cj0KCQjw3tCyBhDBARIsAEY0XNnttW3qAF2uBdt2JNc8juxLW6a95jwbQfyF4b_d_RRaP_TlZFi1ZxIaAnKZEALw_wcB) * Institute of Science and Technology Austria ([ISTA](https://ista.ac.at/de/home/)) * Austrian Academy of Sciences ([ÖAW](https://www.oeaw.ac.at/oesterreichische-akademie-der-wissenschaften)) * Silicon Austria Labs GmbH ([SAL](https://silicon-austria-labs.com/)) * Ludwig Boltzmann Society ([LBG](https://lbg.ac.at/))   **A Kutatási Finanszírozási törvényben meghatározott kutatásfinanszírozó intézmények:**   * Austria Wirtschaftsservice GmbH ([AWS](https://www.aws.at/)) * Christian Doppler Research Association ([CDG](https://www.cdg.ac.at/en/)) * The Austrian Science Fund ([FWF](https://www.fwf.ac.at/)) * Austrian Agency for Education and Internationalisation ([OEAD](https://oead.at/de/)) * Austrian Research Promotion Agency ([FFG](https://www.ffg.at/))   **A KTF kiadások eloszlása (alapkutatás / alkalmazott kutatás / kísérleti fejlesztés):**   * A K+F-kiadások 19 százalékát az alapkutatásra fordítják, amelynek mintegy 70 százalékát a felsőoktatási szektorban, 20 százalékát a vállalati szektorban és 10 százalékát a kormányzati szektorban végzik. * Az összes kiadás 33 százalékát fordítják alkalmazott kutatásra, amelynek 64 százalékát a vállalati szektorban, 27 százalékát a felsőoktatási szektorban és 8 százalékát az állami szektorban végzik. * A K+F-kiadások 48 százalékát kísérleti fejlesztésre fordítják, amelynek 94 százalékát a vállalati szektorban, mindössze 4 százalékát az egyetemeken és mintegy 2 százalékát a közszférában végzik.   **A K+F-kiadások tartományi elosztása:** A K+F-kiadások regionális / tartományi elosztása a következő: Bécs 31,3. Ezt követi Stájerország 19,6 százalékkal, Felső-Ausztria 17,1 százalékkal, Alsó-Ausztria 10,1 százalékkal, Tirol 8 százalékkal, Salzburg 5,1 százalékkal, Karintia 3,7 százalékkal, Vorarlberg 3,1 százalékkal és Burgenland 1,3 százalékkal. (2021-es adatok)  **A K+F tevekénységben foglalkoztatottak eloszlása, jellemzői:** A K+F-ben foglalkoztatottak 69 százaléka a vállalati szektorban dolgozik. Alig egynegyedük - 23 százalék - a felsőoktatási szektorban (beleértve az alkalmazott tudományok egyetemeit, a pedagógiai egyetemeket vagy az ISTA-t), 7 százalékuk pedig a kormányzati szektorban (ŐAW, AIT, LBG). A férfi és női alkalmazottak aránya a következőképpen alakul: Felsőoktatási szektor 51:49, üzleti szektor 83:17, kormányzati szektor 58:42, magán nonprofit szektor: 48:52.  **Az osztrák startup ökoszisztéma:** Az osztrák startup ökoszisztéma ismert az innovációs teljesítményéről és dinamikus szelleméről. Ausztria kiemelt prioritásként kezeli, hogy ideális környeztetet teremtsen a startupok számára, különösen az olyan ágazatokban, mint a fejlett gyártás, a megújuló energia és az információs technológia. Ausztriában évente több mint 40 000 vállalkozást alapítanak, főként kis- és középvállalkozásokat. Minden egyes új vállalkozó jelentősen hozzájárul az osztrák gazdaság jövőjéhez, új növekedést, új munkahelyeket és - különösen az induló vállalkozások esetében - új ötleteket hoz.  A leggyakoribb Start-Up finanszírozási források (*Austrian Start-up Monitor /ASM- 2023*):   1. az alapítók saját megtakarítása (pénzügyi források vagy bootstrapping), (66%) 2. a nemzeti állami finanszírozás és támogatás. (52%) 3. a pénzforgalomból származó belső finanszírozás (29%) 4. az üzleti angyaloktól származó finanszírozás (28%) 5. az inkubátoroktól, gyorsítóktól és cégépítőktől származó pénzbeli támogatás (22%) | |
| 1. **Bilaterális KFI kapcsolataink** | |
| A tudományos és műszaki területen hagyományosan jók az állami intézmények közötti együttműködések a felek törekednek kapcsoltok további erősödésére. Folyamatosak a bilaterális csereprogramok és a nemzetközi kutatási kezdeményezések. Számos osztrák és magyar egyetem és főiskola ápol közvetlen kapcsolatokat partneri egyezmények és hálózatok keretében. A kutatás-fejlesztési kapcsolatok kulcsfontosságúak a Magyarország és Ausztria közötti együttműködésben. Mindkét országban jelentős KFI tevékenységek folynak számos területen, például az informatika, a mobilitás, az egészségügy, a műszaki fejlesztések és az energetika terén. Az egyetemek és kutatóintézetek gyakran együttműködnek projektekben, és számos vállalat is részt vesz közös kutatási programokban. A felsőoktatási és kutatóintézetek közötti K+F+I együttműködésekben gyakoriak a szakmai alapon történő együttműködések. A Nemzeti Kutatási, Fejlesztési és Innovációs Alap szintén pályázati forrást biztosít az osztrák-magyar kétoldalú kutatás-fejlesztési és innovációs projektekhez az önvezető járművek fejlesztéséhez kapcsolódóan. Az oktatási ágazatban mindenképpen említést érdemel az Osztrák-Magyar Akció Alapítvány (OMAA / *Stiftung Aktion Österreich-Ungarn AÖU*) mintegy 150 tudományos és kulturális projekttel, valamint négy egyetemi partnerséggel. Az OMAA az Ausztria és Magyarország közötti tudományos élet és a felsőoktatás kapcsolatainak elmélyítését szolgálja, a támogatásai súlypontját olyan tevékenységek képzik, amelyek témája mindkét ország és azok történelmi gyökerei aktuális fejlődési vagy/és jövőbeni fejlődési folyamatait érintik és kétoldalú érdeklődésre tartanak számot. Projektjeibe szlovák és cseh partnerek is bevonhatók. A támogatás minden esetben a tudományos szakember utánpótlást helyezi előtérbe. A magyar-osztrák vegyes bizottság 2023. március 22-i budapesti ülésén aláírt Jegyzőkönyv D melléklete rendelkezik az Osztrák-Magyar Tudományos és Oktatási Kooperációs Akció Alapítvány (OMAA) működéséről, amelyet a KIM pénzügyi támogatásban részesít. A magyarországi kulturális és tudományos projektek megvalósításának fontos kapcsolódási pontja a budapesti Osztrák Kulturális Fórum (OKF - *Österreichisches Kulturforum*) amely Budapesten gazdag programkínálatával erősíti Magyarország és Ausztria kulturális kapcsolatait. Művészeket és projekteket támogat a zene, az irodalom, az előadó- és képzőművészetek és a film területén, ezenkívül konferenciák és vitaestek szervezésében működik közre. Nagy hangsúlyt fektet a szintén Ausztria által támogatott osztrák iskolákkal és a német nyelvű Andrássy Egyetemmel való együttműködésre. Az OKF Budapest aktív tagja a magyarországi EUNIC-hálózatnak (*European Union National Institutes for Culture* – az EU-államok kulturális intézetei), amely Európa sokszínű kultúrájának megismertetését és elevenné tételét tűzte ki célul. Mindkét fél részt vesz a Közép-európai Felsőoktatási Cserprogramban (*CEEPUS*, *Central European Exchange Programme for Univerity Studies*). A program titkárságát ellátó Központi CEEPUS Iroda Bécsben működik. Célja, hogy a felsőoktatás területén tematikus hálózatok keretében együttműködő partnerintézmények között lehetővé tegye hallgatói és oktatói mobilitások lebonyolítását, nyári egyetemek, intenzív programok, valamint hallgatói szakmai kirándulások szervezését, támogassa hosszú távú szakmai együttműködések kialakulását a térségben, ezzel elősegítve Közép-Európa stratégiai szerepének erősödését. Folyamatosak a kétoldalú tudományos kutatási együttműködések, amelyek az osztrák Tudományos Kutatást Támogató Alap (*Fonds zur Förderung der wissenschaftlichen Forschung*) és az NKFIH (korábban OTKA) együttműködése alapján folynak. Az Osztrák Tudományos Akadémia (*Österreichische Akademie der Wissenschaften*) és a Magyar Tudományos Akadémia közötti kapcsolatok hagyományosan jól működnek. Elsősorban a kultúratudomány, a nyelvtudomány, az irodalomtudomány, a történelem, a régészet, a zenetudomány, valamint az atomfizika területén mutatkozik nagy érdeklődés a kétoldalú együttműködések iránt. Magyar, illetve német nyelven oktató lektorok működnek a magyarországi és az ausztriai felsőoktatási intézményekben. Magyarország ösztöndíjalapot működtet a felsőoktatási mobilitás támogatására, melynek keretében ösztöndíjakat ajánl fel külföldi egyetemi és főiskolai hallgatók, valamint oktatók és kutatók részére, akik ismereteiket magyarországi felsőoktatái intézményekben kívánják fejleszteni. Az Ausztria által finanszírozott nyári egyetemek a nyelvi ismeretek elsajátítása mellett lehetőséget biztosít mindkét ország felsőoktatási hallgatóinak a személyes kapcsolatok kialakításához. A Budapesti Andrássy Egyetem a német nyelvterületen kívül az egyetlen teljesen német nyelvű egyetem. Magyarországon akkreditált, európai orientációjú egyetemként öt partnerország támogatja, többek között Ausztria és Magyarország. Az egyetemen európai, illetve európai integrációs témák állnak a középpontban, különös tekintettel Közép- és Kelet-Európa országaira, valamint a Duna Régióra. A főbb kutatási területek közé tartoznak az európai integrációs folyamatok, a transzformációs folyamatok, a demokráciák és gazdasági rendszerek minőségének vizsgálata, valamint a nemzeti identitások kialakulásával kapcsolatos kérdésfelvetések is. Említésre méltó a Bácsi Állami Egyetemen működő finnugor tanszék, amely 1974 óta létezik és 2005 óta az Európai és Összehasonlító Nyelv- és Irodalomtudományi Intézet része. Ausztriában ez az egyetlen hungarológia, és finnugorisztika tanszék, ahol magyar, finn és észt nyelvet oktatnak. A tanulmányok BA és MA szinten választhatók (akár mellékszakként is), továbbá lehetőség van kutatásra, illetve doktori képzésre is. Ugyancsak kiemelt egyetemi kapcsolat a Kahlenberg-i kampuszon működő Modul University (továbbiakban: Modul). Az 1908-ban alapított Modul kollégium és szakiskola világszerte a legrégebbi idegenforgalmi és vendéglátóipari oktatási intézmény. 2023-ban az MCC az egyetem 90 százalékos tulajdonosa. A Modul kiegyensúlyozott, jó kapcsolatot ápol az osztrák politikai pártokkal, az oktatási minisztérium (BMBWF) kifejezetten támogató irányukba. A rektor értékelése szerint, kiváló a kapcsolat az MCC-vel. Az elmúlt időszakban számos jövőbeni – alapvetően a növekedésre, terjeszkedésre vonatkozó – tervet azonosítottak be az MCC-vel. Stratégiai cél, hogy az egyetem önfenntartó legyen. Nem csak a diákszám, de a programok terén is dinamikus növekedés várható. A magyar külképviseletek égisze alatt működő bécsi Collegium Hungaricum, Magyar Kulturális Intézet a magyar kultúra, oktatás és tudomány legjelentősebb közvetítője Ausztriában. Célja a magyar kulturális örökség széleskörű bemutatása az ausztriai és az itt élő magyar közösség számára. Az Intézet a kultúra eszközeivel fűzi szorosabbra a Magyarország és Ausztria közötti kapcsolatokat, erősíti a két ország közötti kulturális, oktatási és tudományos együttműködést, valamint ápolja és építi a magyarországi és Magyarország határain túl élő magyarság kulturális értékeit és kapcsolatait. A Collegium Hungaricum keretein belül működő Bécsi Magyar Történeti Intézet (BMTI) révén tudományos tevékenységet is ellát. Kapcsolatot tart a helyi magyar lektorokkal, tudományos konferenciákat, kerekasztal-beszélgetéseket és vita-esteket is szervez. A BMTI szoros kapcsolatokat épít ki a magyar egyetemekkel és a Bécsi Egyetemmel is. Olyan projekteket igyekszik megszervezni, amelyek vonzó kutatási perspektívát kínálnak a hazai és külföldi egyetemeknek. Az Intézet kapcsolatokat fejleszt a hazai és külföldi kutatóhelyekkel, intézetekkel, be kíván kapcsolódni folyó kutatásaikba, és közös programokat dolgoz ki. Az Intézet az általa menedzselt projektekben igyekszik támogatni az utógondozást is. A Collegium Hungaricum helyet ad a Bécsi Magyar Iskolaegyesületnek is, ahol magyar nyelvoktatás zajlik. Az Intézet kulturális, oktatási és tudományszervezési feladatainak ellátásán túl könyvtárat is fenntart. Mind a magyar, mind az osztrák felsőoktartási intézmények együttműködnek az Osztrák és a Közép-európai Tanulmányok Wirth Intézetével, amely a kanadai Edmontonban lévő Alberta Egyetemen működik. Fiatal tudósok a humán, társadalomtudományi vagy képzőművészeti tudományok területéről (különösen az antropológia, művészet és formatervezés, klasszikusok, kulturális tanulmányok, dráma, kelet-ázsiai tanulmányok, közgazdaságtan, angol, filmtudomány, történelem, nyelvészet, modern nyelvek, zene, filozófia, politikatudomány, pszichológia, szociológia) érkeznek. A felsőoktatási kapcsolatok mellett, folyamatosak a kétoldalú kapcsolatok a köznevelés, a szakképzés, a felnőttoktatás és a tanártovábbképzés terén. Ezen belül is az iskolai partnerkapcsolatok és szakképzések az óvodapedagógiai, valamint a sajátos nevelési igényű pedagógia terén. A Budapesti Osztrák Iskola és a budapesti Osztrák-Magyar Európaiskola sokéves tevekénységükkel hozzájárulnak a kétoldalú kapcsolatokhoz. A szakképzés terén, intenzív az együttműködés, különösképpen a Soproni Popráczy Aladár Technikum és Kollégium és a Frauenkirchenben működő Bundeshandelsakadmie sikeres együttműködése. Kétnyelvű iskola működik Mosonmagyaróváron, amelyet mindkét fél elismer. Az osztrák tanárok tevékenysége fontos eszköz a német nyelv, valamint az osztrák kultúra és országismeret szélesebb körű magyarországi terjesztéséhez. Kéttannyelvű gimnázium működik Felsőőrön (Oberwart), Felsőpulyán (Oberpullendorf) pannon tagozat működik a gimnáziumban. Továbbá Burgenlandban működnek olyan elemi és népiskolák, amelyek a burgenlandi kisebbségi oktatási törvényeknek megfelelnek. Az Ausztriai Magyar Egyesületek és Szervezetek Központi Szövetsége kezdeményezésére kétnyelvű osztályok létesültek a Bécsben található Bunte Schule Általános Iskolában (1-4 osztáy). A kétoldalú TéT kapcsolatok vonatkozásában, említésre méltók a beszámolási időszakban átadott azon állami kitűntetések, melyeket Dr. Sulyok Tamás köztársasági elnök a március 15-ei nemzeti ünnep alkalmából adományozott a felsőoktatási, illetve a kutatási kapcsolatok előmozdításáért: Dr. Christoph Ramoser, a BMBWF részlegvezetője, az OMAA kuratóriumának alelnöke, aki a magyar-osztrák kutatási és ösztöndíjprogramok kidolgozásában és lebonyolításában vállalt kiemelkedő szerepe elismeréseként a Magyar Érdemrend tisztikeresztje kitüntetést vehette át. Dr. Günter Grampp, a Grazi Műszaki Egyetem professor emeritusa a magyar-osztrák tudományos kapcsolatok erősítésében vállalt szerepe elismeréseként a Magyar Érdemrend lovagkeresztje kitüntetést vehette át. Dr. Werner J. Zollitsch egyetemi tanár, a Bécsi Talajkultúra Egyetem Haszonállat-tudományi Intézetének professzora a magyar-osztrák tudományos kapcsolatok erősítésében vállalt szerepe elismeréseként a Magyar Érdemrend lovagkeresztje kitüntetést vehette át. | |
| 1. **Szerződéses kapcsolatok helyzete, megállapodások, egyezmények hatályossága, meghosszabbítása, új egyezmények megkötése a jövőben** | |
| Magyarország és Ausztria között az 1969-ben megkötött magyar-osztrák kétoldalú kormányközi tudományos és technológiai (TéT) megállapodás alapján folyik az együttműködés. A kapcsolat alapja az osztrák-magyar TéT bilaterális pályázati program, mely hosszú évek óta folyamatos és eredményes. A program végrehajtásáért Ausztriában az Oktatási, Tudományos és Kutatási Minisztérium, míg Magyarországon az NKFI Hivatal felel.  Az Osztrák Tudományos és Kutatásügyi Minisztérium, valamint a Magyar Művelődési és Közoktatási Minisztérium a Magyar Népköztársaság és az Osztrák Köztársaság között megkötött 1976. május 19-től 1990. február 25-ig érvényes kulturális egyezmény 26. paragrafusa alapján folytatott vegyes bizottsági ülés folyamán 1990 februárjában megalakította az “OsztrákMagyar Tudományos és Oktatási Kooperációs Akcióprogramot”, amely az Ausztria és Magyarország közötti tudományos élet és a felsőoktatás kapcsolatainak elmélyítését szolgálja. Az Osztrák-Magyar Vegyes Bizottság 14. ülésére 2017. december 11-én került sor Bécsben, melynek elfogadott munkaterve 2020. december 31-ig tartalmazott együttműködési megállapodásokat a két ország kulturális, tudományos és felsőoktatási életét érintően. A Magyar-Osztrák Vegyes Bizottságot társelnöke a 2017. évi találkozón dr. Maruzsa Zoltán köznevelésért felelős helyettes államtitkár és dr. Teresa Indjein, a Szövetségi Európa-ügyi, Integrációs és Külügyminisztérium szekciófőnöke volt. A 2017. december 11-i, bécsi ülésén aláírt jegyzőkönyv melléklete a 2018-2020. évekre szóló munkaprogram. Utóbbi felöleli a kultúra, a művészet, a tudománypolitika, az oktatás, a köznevelés, a szakképzés, a felnőttoktatás és tanártovábbképzés, az ifjúságpolitika és a sport területét is, illetve kitér az Andrássy Gyula Egyetem osztrák támogatásának és az UNESCO-ban való együttműködésnek a kérdéseire is. A munkaprogram 2020. december 31-ig volt hatályos. A következő ülésre 2020-ban Budapesten került volna sor, azonban a pandémiás helyzetre való tekintettel elmaradt. Ezért a felek aláírtak egy kiegészítő jegyzőkönyvet, amelyben megegyeztek a 2017. december 11-i, bécsi ülésen aláírt jegyzőkönyv érvényessége időtartamának 2022. december 31-ig történő meghosszabbításában. A lejárt hatályú jegyzőkönyvet 2022 decemberében újabb kiegészítő jegyzőkönyv aláírásával hosszabbították meg. Az ülés magyar társelnöke Hankó Balázs államtitkár, osztrák részről pedig Dr Christoph Thun-Hohenstein nagykövet, az osztrák Európai és Nemzetközi Ügyekért Felelős Szövetségi Minisztérium Nemzetközi Kulturális Ügyekért felelős szekciójának vezetője volt. Az osztrák fél javaslatára és kérésére az ülést megelőzően, 2023. március 21-én szakértői egyeztetésre került sor, amely során véglegesítették a jegyzőkönyv szövegét és tisztázták a még nyitott kérdéseket. A Jegyzőkönyv aláírására a magyar-osztrák vegyes bizottság 2023. március 22-i budapesti ülésén került sor. (Az aláíró felek magyar részről Hankó Balázs államtitkár, valamint Maruzsa Zoltán államtitkár, osztrák részről Dr Christoph Thun-Hohenstein nagykövet, az osztrák Európai és Nemzetközi Ügyekért Felelős Szövetségi Minisztérium Nemzetközi Kulturális Ügyekért felelős szekciójának vezetője). | |
| 1. **Multilaterális együttműködés az adott relációban** | |
| Az osztrák kutatás-fejlesztés nemzetközi összekapcsolása régóta sikeresen működik. Ahhoz, hogy az élvonalban maradhassanak, a K+F érdekeltek számára elengedhetetlen a jó nemzetközi hálózatépítés. Az európai kutatás alakításában való aktív részvétel különösen az olyan kis tagállamok, mint Ausztria számára kiemelt lehetősség, mivel az adott KTI-érdekeltek számára hozzáférést biztosít az európai K+F együttműködésekhez és infrastruktúrákhoz.  A stratégiai szempontok kialakítása többek között a geopolitikai adottságokból, valamint az oktatás, a tudomány és a kutatás aktualitásaiból következnek. Ausztria olyan keretfeltételeket és platformok kialakítására törekszik, amelyek lehetővé teszik az érintett partnerországokkal való sikeres együttműködést. A sikeres hálózatépítés és együttműködés kialakítása érdekében, törekednek az új struktúrák az alkalmazására.  Az osztrák Oktatási és Kulturális Minisztérium (BMBWF) az Európai és Nemzetközi Ügyek Szövetségi Minisztériumával (BMEIA) és az Éghajlat-politikai, környezetvédelmi, energiaügyi, mobilitási, innovációs és technológiai szövetségi minisztériummal (BMK) együttműködve koordinálja a nemzetközi kutatási együttműködéseket, a tudománydiplomáciai eszközök széles skáláját alkalmazva. Ezek közé tartoznak többek között a tudományos és technológiai együttműködésekről szóló kétoldalú megállapodások és együttműködési programok, a kutatás-fejlesztést támogató programok, a kutatási- és egyetemi hálózatok, valamint a releváns nemzetközi kutatási szervezetekben való aktív részvétel. A nemzetközi együttműködések és a nemzetközi mobilitás – az oktatás, a tudomány és a kutatás területén – alapvető előfeltételei annak, hogy Ausztria gazdasági adottságai hosszú távon is biztosíthatók legyenek. Ausztria csak a „legjobbakkal” való folyamatos együttműködés, a tőlük való tanulás és a tudásmegosztása révén maradhat nemzetközileg versenyképes. Ezért az osztrák tudománydiplomácia egyik fő kitűzése, hogy támogatást nyújtson az osztrák kutatóknak, hogy minél inkább bekapcsolódhassanak a nemzetközi kutatási projektekbe. Ennek érdekében számos együttműködési programot és kezdeményezést valósít meg Ausztria (és Európa) számára stratégiai jelentőségű országokkal és régiókkal, egyúttal uniós szinten és a nemzetközi szervezetekben (pl. OECD, Európa Tanács, UNESCO) is aktív. A hagyományos kétoldalú együttműködések mellett egyre fontosabbá válnak a többoldalú kezdeményezések, illetve a nemzeti stratégiákat és reformtörekvéseket támogató regionális vagy makroregionális megközelítések (Duna-régió, alpesi régió, mediterrán térség stb.). A K+F+I területén Ausztria multilaterális együttműködései közül kiemelhető a Horizont 2020 programban történő részvétel, amelynek a K+F+I szektor osztrák szereplői (kutatók, KKV-k) a meghatározó nyertesei. További K+F-fel kapcsolatos európai kezdeményezésekben is aktív és sikeres partner. Ilyenek például az olyan többoldalú uniós kezdeményezések, mint az ERA-NET, a SET-Plan, illetve egyéb közös programok. Teljes jogú tagja a meghatározó és jelentős európai szervezeteknek, melyek a tudomány és a technológia terén biztosítanak együttműködési platformot, tagja a genfi székhelyű Európai Atomenergia Kutatási Szervezetnek (CERN), valamint az brüsszeli Európai Technikai-Tudományos Együttműködésnek (COST). Ausztria olyan neves nemzetközi kutatóintézeteknek is otthont ad, mint például a Nemzetközi Alkalmazott Rendszeranalízis Intézet (IIASA), és olyan nemzetközi kezdeményezéseknek, mint a Salzburg Medical Seminars International, amelyek a kutatási tevékenységeken kívül jelentős mértékben hozzájárulnak az orvosi képzéshez is, különösen Kelet- és DélkeletEurópában. Ezen felül, a nagyobb nemzetközi kutatóintézetekben való részvétel révén Ausztria lehetővé teszi az osztrák kutatók számára, hogy hozzáférjenek a nemzetközi kutatási infrastruktúrákhoz, és ezáltal lehetőséget biztosít az osztrák kutatók számára is a legmagasabb szintű nemzetközi munkavégzésre. Európán kívül, nemzetközi szinten is egyre aktívabbá válik, például a nanotechnológia, vagy az urbanizáció témakörében, olyan ígéretes piacokkal való együttműködés révén, mint Kína. Ausztria az űrkutatás területén évek óta szisztematikusan bővíti az ipari és kutatási tevékenységeit. Ausztria aktív képviseletével az Európai Űrügynökségben ESA-ban (*pro domo: az ESA főigazgatója 2021. március 1-től az osztrák Dr. Josef Aschbacher*), az EUMETSAT európai meteorológiai szervezetben, valamint a GALILEO (műholdas navigáció) és a COPERNICUS (földmegfigyelés) nagy európai űrtudományi programok végrehajtásáért felelős szervezetekben és programokban. Továbbá az ASAP osztrák űrtudományi program finanszírozásával Ausztria támogatást és lehetőséget nyújt az érintett osztrák cégeknek, ebben az egyre fontosabbá váló ágazatban. A BMBWF képviseli az osztrák érdekeket számos nemzetközi és uniós testületben, például az Európai Unió „Kutatás-fejlesztési Nemzetközi Együttműködési Stratégiai Fórumán" (SFIC), az Európai Unió Tudományos és Technológiapolitikai Bizottságában (CSTP), az OECD-ben és az Egyesült Nemzetek Szervezetének megfelelő szervei előtt. | |
| 1. **Felsőoktatás helyzete, magyar diákok, oktatók a fogadó országban, a fogadó ország diákjai, oktatói Magyarországon** | |
| A „K+F+I Stratégia-2030” kiegészítő eleme, az „Osztrák felsőoktatási terv-2030” *("Hochschulplan 2030"*), amely átfogó rendszerszintű megközelítésével újdonságnak számít az osztrák felsőoktatási politikában. A felsőoktatási terv, mint ernyőstratégia rendszerszintű igényt támaszt, és a négy felsőoktatási ágazat koherens fejlesztésére törekszik, mind a 77 osztrák egyetemet felölelve.  Ausztria felsőoktatási rendszere négy ágazatból áll, több mint 390 000 hallgatóval. Ezek többsége a 22 állami egyetem valamelyikére jár. A 21 szakegyetem hallgatóinak száma folyamatosan növekszik. Ugyanez elmondható a 17 akkreditált magánegyetemről is. Az osztrák egyetemek jogi alapjuk, finanszírozási modelljük, valamint az általuk kínált szakok szerint eltérnek egymástól. Különösen igaz ez a negyedik szektorra, a 14 egyetemi tanárképző főiskolára. Ezek a főiskolák az állami egyetemekkel együtt felelősek a tanári karok alap- és továbbképzéséért és fejlesztéséért (tanárképzés). Ausztria oktatási rendszere a világon a 9. helyen áll a tehetségek versenyképessége tekintetében (63 országa közül / az IMD 2023-as jelentése szerint).  **Az osztrák egyetemek (22)** mind méretüket, mind szerkezetüket tekintve rendkívül változatosak. Oktatási kínálatuk is tükrözi ezt a sokszínűséget. A bécsi, grazi, innsbrucki, klagenfurti, linzi és salzburgi hagyományos egyetemek tanulmányi programjai a tudományágak széles spektrumát fedik le. Az osztrák műszaki és orvosi egyetemek ezzel szemben egy sor nagyon speciális elméleti és alkalmazott tudományágra koncentrálnak. Az osztrák egyetemeken a kutatást és az oktatást elválaszthatatlan egységnek tekintik. Ezen alapelv alapján valamennyi tudományterület az interdiszciplinaritás előmozdítására törekszik. Az interdiszciplináris kutatómunka elősegíti az olyan egyetemi oktatást, amely távlatos koncepciók és megoldások kidolgozására törekszik.  **Az osztrák magánegyetemek (17)** innovatív és magas színvonalú oktatást kínálnak, és a hallgatóknak személyes figyelmet biztosítanak a legmagasabb tudományos színvonalon. Az oktatás és a kutatás folyamatos belső és külső értékelése, valamint a művészetek aktív támogatása biztosítja az egyetemi minőség folyamatos fejlődését. Az osztrák magánegyetemek a jelenlegi és jövőbeli oktatási igények alapján finomítják a meglévő és új képzési programokat. Az időszakos külső újraakkreditációs felülvizsgálatok kiegészítik a belső minőségirányítást.  **Az alkalmazott tudományok egyetemei (Fachhochschule) (21)** szakmailag orientált felsőoktatást kínálnak hallgatóiknak. Ez tükröződik a tanterveikben, amelyek kötelezően tartalmaznak pályaorientált gyakorlati képzéseket vagy munkahelyi gyakorlatokat. A hallgatók száma évfolyamonként és programonként korlátozott, és ezért a legtöbb programra külön felvételi eljárást kell lefolytatni. A szakiskolák nappali és szakképzésen kívüli tanulmányi programokat kínálnak. A munkán kívüli programokat a dolgozó hallgatók számára tervezték, és figyelembe veszik az ő sajátos helyzetüket. Valamennyi szakirányú továbbképzési program elvégzéséhez megfelelő szakdolgozat és vizsga szükséges. (Jelenleg 21 intézmény 519 szakirányú felsőoktatási szakképzési programot kínál például az üzleti, a mérnöki és informatikai, a társadalomtudományi, a média- és formatervezési, az egészségtudományi és a kultúratudományi területeken. Mintegy 80 szakot teljes egészében angol nyelven kínálnak).  **Ausztriában a tanárképzés (17)** az alapfokú tanári képesítésre és a középfokú tanári képesítésre (középiskolák vagy felsőfokú szakképző iskolák) oszlik. Az állami és magánegyetemi tanárképző főiskolák kínálnak alapfokú tanári képesítést.  *A legjobb osztrák egyetemek rangsora, illetve a világ rangsorban elfoglalt helyük (universityrankings.ch):*   1. 130 , University of Vienna , Austria 2. 184 , Vienna University of Technology , Austria 3. 362 , University of Innsbruck , Austria 4. 421 , Graz University of Technology , Austria 5. 446 , University of Linz , Austria 6. 580 , University of Klagenfurt , Austria 7. 670 , University of Graz , Austria 8. 690 , University of Salzburg , Austria   Az elmúlt tíz évben összességében mintegy 28%-kal nőtt a külföldi hallgatók száma az osztrák egyetemeken. Míg az 1990-es évek közepén mintegy 27 000 külföldi állampolgár járt valamely állami egyetemre Ausztriában, addig a 2021/22-es tanévben már körülbelül 81 600 külföldi hallgatót vettek fel; ez az osztrák egyetemeken tanuló összes hallgató körülbelül 31%-ának felelt meg.  Dinamikusan növekszik a magyar állampolgárságú diákok száma Ausztriában. Míg a 2010/2011-es tanévben még csak 2117 magyar diák járt osztrák közoktatásba, a 2021/2022-es tanévre 10 646 főre nőtt a számuk.  A magyar diákok aránya az általános iskolák alsó tagozataiban és a politechnikumokban a legmagasabb. Míg a középoktatásban növekszik, a felsőoktatásban csökken a magyar tanulók száma. Ennek az is az oka lehet, hogy az osztrák egyetemeken elvárás a magas szintű német és/vagy angol nyelvtudás, ami a magyar közoktatásban egyre kevésbé hangsúlyos terület. Összességében azonban mégsem esett vissza az osztrák felsőoktatásban tanuló magyarok száma: egyre többen választottak állami és magánfőiskolákat. Ez utóbbiak természetesen fizetősek, és ebbe a kategóriába tartozik a Bécsbe települt CEU is, aminek szerepe lehetett a számok megugrásában. Jelenleg nagyjából 2000 magyar diák tanul osztrák felsőoktatási intézményben. | |
| 1. **TéT szakdiplomata által szervezett programok a beszámoltatási időszakban: a tudománydiplomáciai prioritások figyelembevétele, programok jellege, célközönség, utókövetés, feladatok** | |
| A beszámolási időszakban a TÉT tevekénység fő fókuszában a megfelelő szintű kapcsolati háló strukturált kiépítése volt a releváns kormányzati intézményekkel, az egyetemi szférával, a kutatóintézetekkel, a klaszterekkel, a szakmai szervezetekkel, valamint a folyamatos kapcsolatépítés a jelentősebb K+F tevékenységet folytató cégekkel. A partnerekkel való személyes találkozók alkalmával törekedtünk – lehetőség szerint – nagyköveti szintű találkozók megszervezésére. Ennek köszönhetően, a magyar és az osztrák tudományos közösségek közötti kapcsolatok erősítése, továbbá a magyar kutatási infrastruktúra, valamit az innovatív cégek népszerűsítésére irányuló tevékenység kiemelkedően sikeresnek bizonyult ebben az időszakban, több innovatív kezdeményezés révén új típusú programokat valósítottunk meg.   * 2023. szeptember 24. Ferencz Orsolya űrkutatásért felelős miniszteri biztos részt vett az Európai Parlamentközi Űrkonferencia (*European Interparliamentary Space Conference*) fórumán, ahol Magyarország hivatalosan is csatlakozott a szervezethez. * 2023. október 12-én az Osztrák Köztársaság Tudományos és Kutatási Minisztérium (BMBWF), Felsőoktatás Nemzetközi Kapcsolatai és a Tudományos Utánpótlás Támogatásáért Felelős igazgatója, illetve az Osztrák-Magyar Akció Alapítvány kuratóriumának elnök-helyettese Dr. Christoph Ramoser úrral folytatott konzultációt a TéT szakdiplomata. * 2023. október 25-én a TéT szakdiplomata személyes konzultációt folytatott a Turbulence-Solutions (továbbiakban TS) cég technológiai és kutatási igazgatójával András Gálffy úrral. Az osztrák TS, a repülőgépek turbulenciaterhelését 80 százalékkal képesek csökkenteni. Vevők és beszállítók mellett, keresnek megfelelő tesztpályákat. Érdeklődéssel fordulnak a ZalaZone felé, de a közelség miatt a fertőszentmiklósi repülőtér is érdekes lehetőség számukra. * 2023. októberében a TéT szakdiplomata folyamatos egyeztetéseket folytatott a Kék Bolygó Klímavédelmi Alapítvány és az Osztrák Környezetvédelmi Ügynökség (Umweltbundesamt GmbH) szakértőivel a felek között konzorciumi együttműködésben futó MK 20 IPA EN 01 21 kódszámú, "Support in the implementation of the waste management legislation and Extended Producer Responsibility (EPR) scheme" c. hulladékgazdálkodási ikerintézményi (Twinning) projekt kapcsán. Sikerült detektálni, illetve feloldani a felek közötti félreértést az ügyben. * 2023. november 27-28-án az ELTE Geofizikai és Űrtudományi Tanszékének Űrkutatási Csoportja - a TéT szakdiplomata szervezésében – kétnapos szakmai konzultáción vett részt Ausztriában a bécsi nagykövetség által szervezett „Magyar-Osztrák Űrtudományi Konzultáció Ausztriában” elnevezésű program keretei között. A szakmai látogatás alkalmával a magyar kutatók személyes konzultációt folytattak az Osztrák Tudományos Akadémia Űrkutatási Intézetének (IWF) grazi űrplazmafizikai csoportjával, valamint a Trafelbergben működő Conrad Observatory-val. Az esemény a KKM Űrpolitikáért és Űrtevékenységért Felelős Főosztály által felkínált „Űrdiplomáciai pályázat 2023” keretei kötött valósult meg. * 2023. november 23-án - TéT szakdiplomata szervezésében – magyar delegáció szakértői szintű tanulmányúton vett részt Ausztriában, az osztrák mesterséges intelligencia (továbbiakban AI) fejlesztési programjainak, intézményeinek feltérképezése, illetve az osztrák AI ökoszisztéma meghatározó szereplőivel való személyes tapasztalatcsere céljából. A konzultációt Szolnoki Szabolcs technológiáért felelős helyettes államtitkár (GFM) kezdeményezte azzal a céllal, hogy a magyar szakértők jobban megismerhessék a mesterséges intelligenciát érintő osztrák jó gyakorlatokat. * 2023. november 14-én a TéT szakdiplomata munkalátogatást tett az osztrák Szövetségi Oktatási, Tudományos és Kutatási Minisztérium (továbbiakban: BMBWF) Nemzetközi kutatási együttműködések és tudománydiplomáciai főosztályán. Az egyeztetőn osztrák részről Martina Hartl főosztályvezető-helyettes, Christian Gollubist osztályvezető és Adrian Korhummel nemzetközi kutatási együttműködésekért felelős koordinátor vettek részt. Magyar részről felvilágosítást adtunk az (NKFIH iránymutatása alapján) arról, hogy a magyar intézmények miként csatlakozhatnak konzorciumokhoz, illetve hogyan kapcsolódhatnak a Horizont Európa keretprogramba. Az osztrák partnerek felvilágosítást adtak a kétoldalú tudományos és technológiai együttműködési projektek elindításáról, aktuális helyzetéről, valamint összefoglalták az osztrák tudománydiplomácia főbb törekvéseit. * 2023. december 15-én a TéT szakdiplomata részt vett a Osztrák-Magyar Akció Alapítvány éves közgyűlésén. * 2023.12.20-án a Szilágyiné Bátorfi Edit – a TÉT szakdiplomata szervezésében – a nagykövetségen fogadta Michael Schedl urat a CEEPUS (Közép-európai Felsőoktatási Csereprogram) főtitkárát, akit Marlene Grubeck-Grabner titkárságvezető kísért. Schedl várakozással tekint a magyar CEPPUS elnökség elé. (Magyarország Lengyelországtól vette át a soros elnökséget). Magyarország az egyik legaktívabb tagja a szervezetnek, pozitívan értékeli a kapcsolattartást a szervezet és az illetékes magyar tárca között. A csereprogramok célja, hogy támogassa a hosszú távú szakmai együttműködések kialakítását a térségben, ezzel elősegítve Közép-Európa stratégiai szerepének erősödését. * 2023. december 18-án – a TÉT szakdiplomata szervezésében – Szilágyiné Bátorfi Edit nagykövet személyes látogatást tett a Szövetségi Oktatási, Tudományos és Kutatási Minisztérium Tudományos kutatásokért és nemzetközi ügyekért felelős államtitkáránál, Barbara Weitgruber asszonynál. Osztrák részről részt vett Barbara Schrotter, a miniszteri kabinet nemzetközi ügyekért felelős tanácsosa, Moritz Wein, a nemzetközi mobilitási programokért és a holokauszt-emlékezetpolitikáért felelős főosztály munkatársa, valamint Hanspeter Miksea a nemzetközi kapcsolatok koordinálásáért felelős főosztály munkatársa, továbbá magyar resztről Jávori Balázs TÉT szakdiplomata. * 2024. január 15-én a TéT szakdiplomata, a CEEPUS bécsi központjában személyes látogatás alkalmával letétbe helyezte a Közép-Európai Csereprogram (CEEPUS IV.) multilaterális oktatási megállapodás eredeti verzióját. Michael Schedl, a CEEPUS főtitkára méltatta a magyar proaktivitást a megállapodás gyors jóváhagyását illetőleg. * 2024. január 24-én – a TéT szakdiplomata támogatásával és részvételével – az Építési és Közlekedési Minisztérium (EKM) munkatársai közúti közlekedési infrastruktúra témában a Szövetségi Éghajlatvédelmi, Környezetvédelmi és Energiaügyi Minisztériumban (BMK) egyeztettek Bécsben. A megbeszélés homlokterében az osztrák S7 fürstenfeldi gyorsforgalmi út és a magyar M80 gyorsforgalmi út osztrák-magyar államhatárnál történő összekötéséről szóló megállapodás szövegének egyeztetése volt. * 2024. január 25-én Szilágyiné Bátorfi Edit – a TéT szakdiplomata szervezésében – személyes látogatást tett a Szövetségi Oktatási, Tudományos és Kutatási Minisztériumban Martin Polaschek oktatási és kutatási miniszternél. Osztrák részről részt vett Barbara Weitgruber a tudományos kutatásokért és nemzetközi ügyekért felelős államtitkár, valamint Barbara Schrotter, a miniszteri kabinet nemzetközi ügyekért felelős tanácsosa. * 2024. január 30-án Szilágyiné Bátorfi Edit – a TéT szakdiplomata kezdeményezésére és szervezésesben – látogatást tett a bécsi (Universität Wien) finnugor tanszéken, Univ.-Prof. Dr. Johanna Laakso tanszékvezetőnél. A találkozón az egyetem részéről részt vett Csire Mária, Pesti Brigitta, valamint Vincze Ferenc. A tanszék munkatársai részletes tájékoztatást adtak a tanszék tevékenységéről, megosztották tapasztalataikat az ausztriai magyar nyelvoktatás lehetőségeitől, illetve nehézségeitől. A látogatás alkalmat adott a jövőbeni együttműködési lehetőségek beazonosítására. * 2024. február 21-én Szilágyiné Bátorfi Edit – a TéT szakdiplomata kezdeményezésére és szervezésesben – személyes látogatást tett az Institute of Science and Technology Austria (továbbiakban: ISTA) Klosterneuburg-i kampuszán, ahol az intézet elnöke, Marin Hetzer fogadta. Az intézet működéséről Dr. Georg Schneider ügyvezető igazgató, valamint Oliver Lehmann az elnöki iroda vezetője adott részletes tájékoztatást. * 2024. február 26-án Szilágyiné Bátorfi Edit – a TéT szakdiplomata kezdeményezésére és szervezésesben – bemutatkozó látogatást tett a Modul egyetem Kahlenberg-i kapuszán, ahol Prof. Dr. Karl Wöber az egyetem rektora fogadta. A találkozón Wöber úr részletes tájékoztatást adott az egyetem történetéről, továbbá az intézmény hosszú távú terveiről. A látogatás egyúttal lehetőséget biztosított a jövőbeni együttműködések beazonosítására. (A találkozó előtt lehetőség volt röviden egyeztetni Szalai Zoltán MCC főigazgatóval, aki ugyancsak a Modul egyetemen tett látogatást). * 2024. március 3-án – a TéT szakdiplomata kezdeményezésére és szervezésesben – került megrendezésre a TéT munkareggeli (Science Diplomats Breakfast Meeting) a bécsi nagykövetség szervezésében. Az eseményre a Bécsben szolgálatot teljesítő európai szakdiplomaták kaptak meghívást. A találkozónak köszönhetően sikerült – magyar kezdeményezésre – kialakítani és elindítani az ausztriai EU TÉT szakdiplomata hálózatot. Az esemény fővendége Dr. Margit Noll, az Osztrák Kutatás-Fejlesztési Ügynökség (FFG) Európai és Nemzetközi Ügyekért felelős igazgatója volt, aki az FFG tevékenységéről, illetve az osztrák K+F ökoszisztémáról tartott előadást „FFG's service portfolio to strengthen international R&I cooperation” címmel. * 2024. március 11-én Szilágyiné Bátorfi Edit – a TéT szakdiplomata kezdeményezésére és szervezésesben – személyes látogatást tett a ZalaZONE Kutatási és Technológiai Központban. A szakmai konzultáción Dr. Lukács Eszter (Széchenyi Egyetem nemzetközi és stratégiai kapcsolatokért felelős elnökhelyettes), Dr. Weltsch Zoltán (központvezető, Zalaegerszegi Tudományos és Innovációs Park), valamint Dr. Szauter Ferenc (igazgató, Járműipari Kutatóközpont), illetve munkatársaik voltak jelen. A látogatás célja a ZalaZONE innovációs ökoszisztéma osztrák irányú szakmai kapcsolatainak erősítése, illetve az együttműködési területek beazonosítása volt. A földrajzi közelség nyomán kiemelten fontos, illetve az eddigi kapcsolatokra építve különös lehetőség az osztrák reláció erősítése. A konzultáció lehetőséget biztosított a potenciális együttműködési lehetőségek beazonosítására, illetve azon stratégiai irányok megjelölésére, amelyeket támogatni tudunk a bécsi nagykövetség részéről. * 2024. március 26-án Christoph Neumayer, az osztrák Gyáriparosok Szövetsége (Industriellenvereinigung, a továbbiakban: IV) főtitkára fogadta Szilágyiné Bátorfi Edit nagykövet asszonyt. Ausztria érdekelt abban, hogy az autóiparát a lehetőségekhez mérten függetlenítse a német piactól, és ebben kulcsfontosságú piaci partnere lehet Magyarország. Az AVL magyarországi bázisán megvizsgálják további befektetők bevonásának lehetőségét. Minden K+F vonatkozású ipari kooperációban érdekeltek, 50%-os tulajdonuk az AIT. * 2024. április 11-én Szilágyiné Bátorfi Edit nagykövet – a TéT szakdiplomata kezdeményezésére és szervezésesben – a Saubermacher hulladék hasznosító vállalat grazi központjába látogatott. A találkozón a magyar küldöttséget Ralf Mittermayr vezérigazgató és Andreas Opelt ügyvezető igazgató fogadta. A megbeszéléshez online csatlakozott Hans Roth, a Saubermacher cégcsoport alapítója, valamint Horváth Péter, a Saubermacher-Magyarország ügyvezetője. A találkozó lehetőséget nyújtott, hogy a – magyar szempontból is fontos – vállalat vezetése személyesen is találkozhasson a bécsi nagykövettel, bemutassa a vállalatot, valamint ismertesse a magyar leányvállalat, a Saubermacher Magyarország Kft. aktuális helyzetét, illetve kihívásait. A cég magyarországi befektetésének növelését tervezi. * 2024. április 11-én Szilágyiné Bátorfi Edit nagykövet - a TéT szakdiplomata kezdeményezésére és szervezésesben - az AVL List GmbH autóipari vállalat grazi fejlesztőközpontjába látogatott. A találkozón a magyar küldöttséget Helmut O. List elnök-vezérigazgató, Maria Kollman közkapcsolati igazgató, valamit Dirk Janetzko az AVL Hungary Ltd. vezérigazgatója fogadta. A találkozó lehetőséget nyújtott, hogy a vállalat vezetése személyesen is találkozhasson a bécsi nagykövettel, bemutassa a vállalatot, valamint ismertesse a magyar leányvállalat, a AVL Hungary Ltd. aktuális helyzetét, valamint az AVL-ZalaZone Kft-vel folytatott együttműködést. * 2024. május 16-án került megrendezésre a „Mobility Forum 2024 Vienna” című esemény Magyarország bécsi nagykövetségén, melynek köszönhetően első alkalommal mutatkozhatott be a ZalaZONE ökoszisztéma Bécsben. A TÉT szakdiplomata kezdeményezésére, a nagykövetség támogatásával, illetve a ZalaZONE-nal együttműködésben megvalósult program elsősorban az önvezető járművek fejlesztésével foglalkozó osztrák vállalkozásokat és klasztereket, a gazdasági kamarát, valamint az érintett egyetemeket és kutatóintézeteket célozta. Az esemény célja a ZalaZONE járműipari tesztpálya és science park népszerűsítése, továbbá az önvezető járművek közös fejlesztésére és tesztelésére alapozott kétoldalú tudományos- és gazdasági kapcsolatépítés volt. Az esemény kiváló lehetőséget nyújtott, a személyes szakmai B2B konzultációkra. A fórumon a – csaknem 50 fős – szakmai közönség megismerkedhetett a ZalaZONE ökoszisztémával, továbbá friss információkat kapott a magyar iparfejlesztés irányairól, a magyar makrogazdasági helyzetről, a várható további fejlesztésekről, illetve a bekapcsolódási lehetőségekről. A program része volt a zalaegerszegi MouldTech dróngyártó, illetve a tervezett drón teszt reptér terveinek bemutatása. A résztvevők egy drón prezentációt is megtekinthettek a nagykövetség udvarán. * 2024. június 3. és 9. között kerül megrendezésre a ViennaUP 2024 nemzetközi startup fesztivál a Vienna Business Agency kezdeményezésére. A hét napon át tartó rendezvény pitch-üléseket, hackathonokat, szemináriumokat és számtalan lehetőséget kínált a résztvevőknek, hogy megismerkedjenek a jövőbeni partnereikkel, valamint Bécs sokszínű start-up ökoszisztémájával, melyben számos osztrák, közép- és kelet-európai, nyugat-európai és világszintű vállalkozó és befektető volt jelen. A fórum keretei között, került megrendezésre a „#BreakingGrounds @ ViennaUP” esemény, melynek célja, hogy összekapcsolja a közép- és kelet-európai innovációs ökoszisztéma kulcsszereplőt. Az eseményen részt vett a Nemzeti Innovációs Ügynökség delegációja: Korányi László vezérigazgató-helyettes, Szakál Iván innovációs ökoszisztéma és startup szakértő, Gyarmati József innovációs ökoszisztéma és startup szakértő, valamint Kappel Geetanjali nemzetközi referens. A nagykövetség részéről Jávori Balázs TéT szakdiplomata vett részt. | |
| 1. **Legfontosabb bilaterális TéT, KFI események, eredmények a beszámolási időszakban** | |
| A beszámolási időszak eseményei közül a magas szintű találkozókat és az olyan szakmai fórumokat ítéljük kiemelt jelentőségűnek, amelyek korábban nem valósultak meg a relációban, illetve új területeken nyújtanak további lehetőséget a kétoldalú KFI együttműködések kereteinek megerősítésére és bővítésére, valamint az intézményes kapcsolatok dinamizálására és továbbfejlesztésére. Ezen szempontok alapján, az alábbi öt eseményt emelnénk ki:   1. ***Látogatás Polaschek miniszternél:*** Szilágyiné Bátorfi Edit személyes látogatást tett Martin Polaschek oktatási és kutatási miniszternél. A 2024. január 25-én megvalósult találkozón osztrák részről részt vett Barbara Weitgruber a tudományos kutatásokért és nemzetközi ügyekért felelős államtitkár, valamint Barbara Schrotter, a miniszteri kabinet nemzetközi ügyekért felelős tanácsosa. Osztrák részről továbbra is nyitottak, és támogatják a kétoldalú miniszteri találkozót. Pro domo: a 2024. január 25-re tervezett bécsi találkozó Csák János Miniszter úr egyéb hivatali elfoglaltsága miatt nem valósult meg. 2. ***„Mobility Forum 2024 Vienna” -a ZalaZONE ökoszisztéma első bécsi bemutatkozása:*** A Magyarország bécsi nagykövetségén megrendezett eseménynek köszönhetően első alkalommal mutatkozhatott be a ZalaZONE ökoszisztéma Bécsben. Különös hangsúlyt fektettünk a már jól működő, sikeres magyar-osztrák K+F együttműködések bemutatására, melyek egyrész kiváló referenciát jelentenek, másrészt ezekre újabb együttműködési lehetőségek építhetők. A fórum előadásai rámutattak, hogy a ZalaZONE csoport nem csak egy nemzetközi „hub”, hanem a járműipar integráló erejét kihasználva számos ágazatot mozgósító fejlesztés (méréstechnika, anyagkutatás, labormunka, IT, szoftverfejlesztés, digitalizáció). A ZalaZONE részéről jelentős marketing támogatást is kapott az esemény. Dr. Hajnalka Zsolt üzletfejlesztésért felelős menedzser (a MAJOSZ felügyelőbizottságának tagja, a nemzetközi kapcsolatokért felelős szekció vezetője) volt a kapcsolattartó, illetve nyújtott jelentős szakmai támogatást az esemény megszervezésében. A bécsi szakmai fórum Dr. Palkovics László támogatását is élvezhette. (A előzetes tervek ellenére végül, egyéb elfoglaltságai miatt nem tudott részt, illetve venni felszólalni az eseményen). 3. ***A bécsi EU TÉT szakdiplomata hálózatot létrehozása magyar kezdeményezésre:*** A bécsi nagykövetség szervezésében (2023. március 3-án) megrendezett a TéT munkareggelinek (Science Diplomats Breakfast Meeting) köszönhetően sikerült – magyar kezdeményezésre – kialakítani és elindítani a bécsi EU TÉT szakdiplomata hálózatot. A hálózat lehetőséget nyújt, hogy az EU elnökség keretében – a magyar érdekek és prioritások mentén – a közeljövőben újabb szakmai eseményeket szervezzünk K+F, illetve versenyképességhez köthető témákban a hazai K+F prioritások/erősségek demonstrálására. A bécsi EU nagykövetségek képviselői, méltatták a magyar kezdeményezést, fontosnak tartják az informális szakdiplomata hálózat kialakítását. Osztrák részről szintén hasznosnak ítélték az európai szakdiplomatákkal való közvetlen kapcsolatfelvételt, és tapasztalatmegosztást. 4. ***Űrdiplomáciai program, AT-HU kutatók két napos konzultációja Ausztriában:*** Az ELTE Geofizikai és Űrtudományi Tanszékének Űrkutatási Csoport kétnapos (2023. november 27-28). ausztriai látogatása alkalmával, az osztrák fél erős érdeklődést mutatott a magyar eredményekkel és a földi hálózatokkal kapcsolatban is. Határozottan szorgalmazták a csoportok közötti jövőbeni együttműködést. Felvetődött továbbá, a tudományos együttműködésen túl, a kölcsönös támogatás lehetősége az ESA programokban. Prof. Dr. Christiane Helling, az Osztrák Tudományos Akadémia Űrkutatási Intézetének (IWF) igazgatója kiemelt érdeklődést tanúsított a magyar-osztrák űrkutatási együttműködések iránt. Felvetődött Ferencz Orsolya űrkutatásért felelős miniszteri biztossal való személyes találkozó lehetősége. A szakmai konzultáció és a közös szeminárium során, számos olyan területet sikerült beazonosítani, ahol további érdemi együttműködésre van lehetőség. Ausztria támogatókat keres számos, osztrák részvétellel tervezett misszióhoz. Az esetleges támogatásért cserébe kérhetnénk magyar érdekeltségek támogatását vagy magyar partnerek bevonását ezen missziókba. Fiatal magyar kutatók Graz-i kutatói látogatása is felmerült. Első lépésben érdemes lehet egymás, már meglévő/futó projektjeihez való kapcsolódás. Mind a magyar, mind az osztrák kutatók részéről pozitív visszajelzés érkezett, a szakmai szemináriumokat és a kapcsolatépítést rendkívül hasznosnak találták. 5. ***Mesterséges intelligencia témában AT-HU szakértők konzultációja Bécsben:*** Szolnoki Szabolcs technológiáért felelős helyettes államtitkár ausztriai konzultációt kezdeményezett azzal a céllal, hogy a magyar szakértők jobban megismerhessék a mesterséges intelligenciát érintő osztrák jó gyakorlatokat. A találkozók (2023. november 23.) lehetőséget nyújtottak az osztrák jó gyakorlatok megismerése és a kölcsönös tapasztalatcserére, amely felölelte az AI ACT, a szakemberutánpótlás, a képzési struktúrák megismerését; az AI ökoszisztéma és az együttműködési lehetőségek feltérképezését; valamint a KKV-k számára nyújtható AI-fókuszú osztrák hitelprogram részleteinek behatóbb tanulmányozását. A konzultációk során, a magyar delegáció bemutatta a hazai gyakorlatokat, egyúttal tájékoztatta az osztrák partnereket a 2024-es EU-elnökségi tervekről. A találkozók során a felek számos eddig kiaknázatlan együttműködési lehetőséget azonosítottak. A találkozón felmerült az AWS hitelprogramjának hazai implementálása. | |
| 1. **Korábbi tudománydiplomáciai projektek utókövetése** | |
| **A Horizont-2020 keretprogramban** Magyarország 1145 projektben vett részt, ebből 394 projektben osztrák partnerek részvételével.   * Ipari vezető szerep: 58 projekt, * Vezető szerep az alap- és ipari technológiák területén: 53 projekt, * Kutatási infrastruktúra: 48 projekt * Marie Sklodowska Curie: 30 projekt.   **A Horizon Europe programban** a mai napig 488 olyan projekt van, amelyben Magyarország részt vesz, ebből 166 projektben Ausztriával együtt.   * Élelmiszer, biogazdaság, természeti erőforrások, mezőgazdaság: 44 projekt, * Klíma, energia és mobilitás: 25 projekt, * Egészségügy: 21 projekt, * Digitális, ipar és űrkutatás: 20 projekt.   Az alapkutatás területén, a kétoldalú kutatási együttműködés ösztönzése érdeklében az úgynevezett „Tudományos-Technikai Együttműködés” (Wissenschaftlich-Technischen Zusammenarbeit / WTZ) keretében a BMBWF közös együttműködési programot valósít meg Magyarországgal. Ez a program az 1969. május 28-án Bécsben aláírt és 1972. március 12-én hatályba lépett „Az Osztrák Köztársaság és a Magyar Népköztársaság tudományos és műszaki együttműködésről szóló egyezményén” alapul. Az együttműködési projektekre vonatkozó utolsó pályázati felhívásra 2023 őszén került sor. 16 kétoldalú projektpályázatot nyújtottak be. A kétoldalú Interreg programok keretében ugyancsak számos kétoldalú oktatási és képzési projekt fut magyar és osztrák egyetemek és oktatási intézmények részvételével. | |
| 1. **Éves munka számokban** | |
| Szakmai jelentések száma: 2023 szeptember-december: 49 db / 2024 január-június: 79 db  Delegációs látogatások: 6  Saját szervezésű programok: 32 db  Hány magyar céget, KFI szereplőt stb. sikerült nemzetközi partnerhez juttatni: kb. 12 db | |
| 1. **Felvetések, tapasztalatok, javaslatok** | |
| **Miniszteri látogatás:** 2023 novemberében a KIM kérésére felvettük a kapcsolatot az illetékes osztrák minisztériummal egy Polaschek-Csák miniszteri találkozó megvalósítása érdekében. A kitűzött időpont 2024. január 25. volt. Osztrák részről nyitottak voltak, és támogatták Csák János kulturális és innovációs miniszter és Martin F. Polaschek Oktatási, tudományos és kutatási miniszter (ÖVP) bécsi találkozóját. A találkozó a magyar fél kérésére elmaradt. *Javasoljuk az őszi időszakban (az új osztrák kormány felállását követően), a kétoldalú miniszteri találkozó megtartását.*  **Űrtechnológiai együttműködés mélyítése:** Az *Osztrák Tudományos Akadémia Űrkutatási Intézetében (*[*IWF GRAZ*](https://www.oeaw.ac.at/iwf/)*)* tett látogatás alkalmával (2023. november 28.) a kutatóintézet erős érdeklődést mutatott a magyar eredményekkel és a földi hálózatokkal kapcsolatban is. Határozottan szorgalmazták a csoportok közötti jövőbeni együttműködést.[Prof. Dr. Christiane Helling](https://www.oeaw.ac.at/iwf/institut/das-team/exoplaneten-wetter-und-klima/helling-christiane), az intézet igazgatója (egyúttal ESA SPC advisor) szintén szorgalmazta az együttműködést. Felvetődött, a tudományos együttműködésen túl, a kölcsönös támogatás lehetősége az ESA programokban is, ahol támogathatnánk egymás törekvéseit, pl. konkrét missziók sorsát eldöntő szavazásoknál, amennyiben a nemzeti érdekekkel nem ellentétes. Igazgató asszony kiemelt érdeklődést tanúsított a magyar-osztrák űrkutatási együttműködések iránt. *Felvetődött Ferencz Orsolya űrkutatásért felelős miniszteri biztossal való személyes találkozó lehetősége, amit Heilling asszony mindenképpen támogatna. Örömmel fogadná Miniszteri biztos asszonyt Grazban, ahol bemutatná az osztrák intézetet. A nagykövetség részéről nyomon követjük, érdeklődés esetén állunk rendelkezésre.*  **Mesterséges intelligenciát érintő fejlesztési és finanszírozási programiok:** A magyar szakértői szintű delegáció bécsi látogatása alkalmával (2023. november 23.) delegáció ellátogatott az Ausztriai Fejlesztési és Beruházási Bank (Austria Wirtschaftsservice GmbH – AWS) bécsi központjába. A konzultáció központi témája az AI hitelprogramok voltak. Az AWS 2023 februárjában támogatási programot indított annak érdekében, hogy a mesterséges intelligencia (AI) fejlesztésének szereplői optimálisan kiaknázhassák az AI technológiában rejlő lehetőségeket Ausztria, mint üzleti és gazdasági helyszín számára. Az induló vállalkozások, valamint a kis-, közép- és nagyvállalatok AI projektjeit az AIStart, az AIAdoption és az AIWissen elnevezésű részegységek keretében történő finanszírozással támogatja a Program. *A találkozón felmerült az AWS hitelprogramjának hazai implementálása. Amennyiben töretlen a magyar érdeklődés, javasolt az ügy továbbvitele a GFM részéről. A nagykövetség részéről nyomon követjük, érdeklődés esetén állunk rendelkezésre.*  **Repüléstechnikai együttműködés:** Az osztrák Turbulence Solutions Ausztriában bejegyzett vállalkozás rendkívül sikeres, keresik további együttműködéseket más cégekkel, fejlesztőkkel. A cég alapvetően a software fejlesztéssel foglalkozik, a termék hardware részéhez keresnek beszállítókat, többek között a szenzorok gyártásához. A földrajzi közelség miatt, magyar beszállítók is érdekesek lehetnek számukra. Vevők és beszállítók mellett, keresnek megfelelő tesztpályákat. Érdeklődéssel fordulnak a ZalaZone felé, de a közelség miatt a fertőszentmiklósi repülőtér is érdekes lehetőség számukra. *Örömmel felveszik a kapcsolatot az esteleges magyar beszállítókkal, illetve az érdeklődőkkel. Szívesen tart előadást a termékről, továbbá szívesen meglátogatja a potenciális tesztpályákat. A nagykövetség részéről nyomon követjük, érdeklődés esetén állunk rendelkezésre.*  **Magyar CEEPUS elnökség:** A kétoldalú oktatási kapcsolataink erősítésének fontos eszköze lehet az osztrák alapítású, illetve bécsi központú CEEPUS, különösen az idén átvett magyar CEEPUS elnökség idején, amely átfedésben lesz a magyar EU elnökséggel. Javasoljuk a CEEPUS témát bevenni a 2024-ben Bécsben esedékes (oktatási) miniszterek bilaterális találkozó tematikájába.  **OMAA / együttműködés, finanszírozás:** Az Osztrák-Magyar Akció Alapítvány/Stiftung Aktion Österreich-Ungarn (továbbiakban Alapítvány) fontos szerepet játszik a kétoldalú tudományos élet és a felsőoktatási kapcsolatok támogatásában. Az Alapítvány főbb tevékenységi körébe tartozik a közös kutatási és oktatási programok lebonyolítása csereprogramok keretében, közös osztrák-magyar disszertációs témában kutatók ösztöndíjas támogatása, továbbá oktatási segédanyagok kiadása, magyar és német nyelvű nyári nyelvtanfolyamok szervezése. Ezen tevékenységek, illetve a kétoldalú mobilitás aktív támogatása különösen felértékelődött a (Horizont Europe és az Erasmus+) csereprogramok körüli aktuális viták kontextusában. A fentiek alapján javasoljuk az Osztrák-Magyar Akció Alapítvány éves össztámogatásának megfontolását. *Értékelésünk szerint, mind szakmailag (mobilitási programok támogatása), mind politikailag (kétoldalú kutatási és oktatási kapcsolatok mélyítése) fontos és indokolt lenne a magyar hozzájárulás emelése 2024-től. Pozitív döntés esetén, a 2024-ben tervezett miniszteri látogatás alkalmával a magyar támogatásról szóló dokumentum – a megfelelő keretek között – bejelentésre, illetve aláírásra kerülhetne.*  **ISTA / együttműködés, szakmai látogatás:** Anton Zeilinger Nobel-díjas osztrák fizikus ötletéből született az Európában egyedülálló Institute of Science and Technology Austria (ISTA) multidiszciplináris kutatóintézet, amely a fizika, a kémia, a matematika, a csillagászat, az informatika és az élettudományok területén végez élvonalbeli kutatásokat. *Megfontolandó a megfelelő szintű a kapcsolatfelvétel az ISTA-val, az esetleges szakmai együttműködések, valamint a kutatási infrastruktúrák szinergiáinak beazonosítása érdekében, hogy ezzel is segítse a kutatás-fejlesztés és az innováció területén dolgozó magyar szakemberek bekapcsolódását a nemzetközi vérkeringésbe.*  **Modul egyetem, együttműködési lehetőségek:** A MODUL egytetemen tett nagyköveti látogatás (2024. február 26), az alábbi együttműködési lehetőségeket azonosítottuk be: Együttműködés a bécsi kulturális intézettel (CH): az egyetemmel közös rendezvények szervezése a CH-ban, illetve a Modul Egyetem hallgatóságának célzott meghívása az ő érdeklődésüknek megfelelő CH-s programokra (pl. kulturális turizmus területen). / Kutatási kapcsolatok kiszélesítése a magyar egyetemek bevonása. (Kapcsolatfelvétel, esetleges bemutatkozó látogatások, tanulmányi utak támogatása/szervezése). / Magyar vendégoktatók bevonása, ideiglenes jelleggel a Modul egyetem képzéseibe. / Az évente megrendezésre kerülő magánegyetemek konferenciája 2024-ben Bécsben esedékes. *Felmerült, hogy – az EU elnökségünk apropóján – esetleg Budapestre hozzuk az eseményt. / A Modul bekapcsolása a Visegrádi Alapba. / Magyar partnerek bevonása a Modul egyetem a toborzási, illetve a marketing tevékenységébe. / Egy esetleges jövőbeni miniszteri látogatás esetén, az egyetem örömmel áll rendelkezésre. (előadás, felszólalási lehetőség, az egyetem meglátogatása stb.)* *A nagykövetség részéről nyomon követjük, érdeklődés esetén állunk rendelkezésre.*  **ZalaZONE további együttműködés, promóció:** A 2024. május 16-án megvalósult „*Mobility Forum 2024 Vienna*” című eseményen számos együttműködési lehetőséget sikerült beazonosítani. További ZalaZONE promóció, szakmai fórumok: ZalaZONE részéről megfogalmazódott, az igény, hogy a jövőben is szervezzünk hasonlóan sikeres szakmai fórumokat, amelyek tovább erősítik a hazai (ZalaZONE) ökoszisztéma ausztriai népszerűsítését.  **Együttműködés osztrák klaszterekkel:** Felmerült a Felső-ausztriai Gazdasági Ügynökség GmbH autóipari klaszterével külön közös szakmai esemény szervezésének lehetősége.  **EU elnökségi program:** A ZalaZONE meghívása a novemberre tervezett „versenyképesség-kutatás-technológia” fókuszú EU elnökségi programra.  **Trillaterális továbblépés:** Külön komparatív előny, hogy a trilaterális együttműködéssel (AT-HU-SI) be tudjuk kapcsolni a fejlett szlovén járműipart, továbbá segítünk a horvát járműipar felépítésében- ők hátrébb tartanak. (Szlovén klaszterek is kaptak meghívást a május 16-i bécsi fórumra).  **Megújuló iparági leágazások:** Ausztriai promóció, jövőbeni rendezvények keretében. Adott esteben a szakmai területek, iparágak leszűkítésével, a helyi autóipari klaszterrel együtt (pl.: akkumulátor töltés, tesztelés, hidrogén-meghajtás, védelemipari felhasználás stb.) | |
| 1. **Tervek a következő beszámoltatási időszakra** | |
| A beszámolási időszak tapasztalatai, valamint a partnerektől kapott visszajelzések és az osztrák K+F szektor sajátosságai alapján, továbbá a Neumann János tervben meghatározott prioritásokat figyelembe véve, külképviseletünk a következő beszámoltatási időszakra az alábbi programterv mentén tervezi a TÉT tevékenységét:   * A magyar soros EU elnökség idején, a versenyképességre irányuló elnökségi prioritás kapcsán a magyar vállalatok, a magyar tudományosság, a kutatási infrastruktúra, illetve az innovatív cégek népszerűsítése; * 2024 novemberében, az Osztrák Gazdasági Kamarával (Wirtschaftskammer Österreich, WKÖ) közös szervezésben, nagyszabású elnökségi program keretében „Európa gazdasági pozíciójának visszanyerése” témában panelbeszélgetés megszervezése. (Technológia a fókuszban: Kutatás-technológia-etika-jog); * Elő kívánjuk mozdítani a magyar részvételt mindazon szakkiállításokon és vásárokon, szakmai fórumokon, amiket az elmúlt időszakban erre alkalmasnak találtunk. Újabb események bevonását tervezzük ebbe a körbe, a lehetséges fórumokon ismertetve az olyan magyar prioritásokat is, mint pl. az ELI-ALPS vagy a ZalaZONE tesztpálya; * ZalaZONE további ausztriai promóciója (ZalaZONE látogatás osztrák szakmai delegációval). A nagykövetség kezdeményezte, hogy a GSV (Osztrák Közúti és Közlekedésmérnöki Társaság / Österreichischen Gesellschaft für Straßen- und Verkehrswesen) szervezettel együttműködve, tanulmányutat szervezne ZalaZONE tesztpályára az érdeklődő osztrák cégek részére. A szervezet főtitkára, Mario Rohracher érdeklődését fejezte ki a javaslat iránt, egyúttal felajánlotta, hogy a tagvállalatiból összeállít egy szakmai delegációt. * Magyar dróntechnológia, MouldTech promóció: A MouldTech dróngyártó a nagykövetség szervezésében május 16-án drón-bemutatót tartott a követség udvarán a szakmai közönség számára. A cég a mezőgazdasági drónfelhasználás terén keresne további együttműködési lehetőségeket Ausztriában, illetve mutatná be a saját fejlesztésű eszközeit. * Miniszteri találkozó KIM-BMBWF (az új osztrák kormány felállását követően 2024 végén); * OMAA pénzügyi támogattassanak rendezése (folyamatban); * További űripari konzultációk napirenden tartása; * A magyar kezdeményezésre 2024-ben megalakult bécsi TÉT szakdiplomata hálózat keretein belül rendszeres tudománydiplomáciai rendezvény, osztrák és magyar előadó bevonásával; * A GFM és az AWS között megindított együttműködés napirenden tartása; * Magyar-osztrák konzultáció hulladékgazdálkodás témában, elsősorban az akkumulátor újra hasznosítása terén. (A Saubermacher osztrák cég bevonásával); * Kutatási kapcsolatok kiszélesítése a magyar egyetemek (előadók) bevonása MODUL egyetemmel; * A bécsi és a grazi egyetemekkel kialakított kapcsolatok további mélyítése, illetve az egyetemi kapcsolati háló kibővítése a Linzi egyetemek irányába; * Az Ausztriában már komoly tudományos eredményeket elért szakemberek bekapcsolása a hazai kutatás vérkeringésébe, a HUN-REN Magyar Kutatási Hálózat stratégiájának megfelelően, a Neumann János Program részeként, megvalósuló Research Grant Hungary segítségével; * Nemzeti Laboratóriumok bemutatkozása, a HUNREN bevonásával; * Karikó Katalin életművét bemutató kiállítás bemutatása Bécsben. (Az idén 100 éves fennállását ünneplő Collegium Hungaricummal együttműködésben); * A 2024. szeptember 23-28. között megrendezésre kerülő Hungary Innovation Week (HIW) támogatása (igény szerint) osztrák résztvevőkkel, adott esteben előadóval. * A hazai és az osztrák akadémiai és kutatói igényekből kiindulva további területeken tervezünk lépéseket a kétoldalú együttműködések előmozdítására, többek között az agrártechnológiák, az hidrogéntechnológia, a környezettudomány, a robotika, és a vízipar terén. * 2024. június 23-29. között kerül megrendelésre a FENS kiállítás és konferencia Bécsben, ahol a Femtonics Kft. is részt vesz, mint kiállító (és tudományos szimpózium előadó). Június 26-án a bécsi nagykövetségen nagyszabású networking event kerül megrendezésre a nagykövetség szervezésében. | |